ບັນດາ ລມຕ ASEAN ສົນທະນາກັນ ເລື້ອງທະເລຈີນໃຕ້ ແລະອື່ນໆ ຢູ່ມຽນມາ (ວີດີໂອ ພາສາລາວ/ອັງກິດ)
ບັນດາລັດຖະມົນຕີຕ່າງປະເທດ ຈາກອາຊ່ຽນ ສະຫະລັດ ຈີນ ແລະປະເທດອື່ນໆ ພົບປະກັນ ໃນກອງປະຊຸມປະຈຳປີ ວ່າດ້ວຍຄວາມໝັ້ນຄົງ ຂອງຂົງເຂດ ຢູ່ ເນປີຕໍ.
ບັນດາລັດຖະມົນຕີຕ່າງປະເທດ ຂອງເຫລົ່າປະເທດເອເຊຍ ຕາເວັນອອກ ສຽງໃຕ້ ຕະຫລອດທັງຄູ່ຕຳແໜ່ງຈາກ ສະຫະລັດ ອາເມຣິກາ ຈີນ ແລະອີກຫລາຍປະເທດ ໄປເຕົ້າໂຮມກັນຢູ່ນະ ຄອນຫລວງເນປີຕໍ ຂອງປະເທດມຽນມາ ໃນອາທິດນີ້ ເພື່ອປະ ກອບສ່ວນໃນກອງປະຊຸມສຳຄັນສອງບັ້ນ ອັນຮວມທັງກອງປະ ຊຸມວ່າດ້ວຍຄວາມໝັ້ນຄົງຂອງພາກພື້ນ ທີ່ປະກອບດ້ວຍ 27 ປະເທດສະມາຊິກນັ້ນ Steve Herman ຜູ້ສື່ຂ່າວວີໂອເອ ມີ ລາຍງານມາຈາກບາງກອກ ກ່ຽວກັບຄວາມຄາດໝາຍຕ່າງໆ ຈາກກອງປະຊຸມເຫລົ່ານັ້ນ ຮວມທັງບັນຫາຂັດແຍ້ງຕ່າງໆນຳ ເຊັ່ນການຍາດແຍ່ງກັນອ້າງເອົາກຳມະສິດໃນດິນແດນຢູ່ທະເລ ຈີນໃຕ້ ດາຣາມີລາຍລະອຽດມາສະເໜີທ່ານ ກອງປະຊຸມທີ່ກຳລັງດຳເນີນໄປຢູ່ມຽນມານັ້ນ ແມ່ນມີຂຶ້ນໃນຂະນະທີ່ສະມາຄົມ ASEAN ສືບຕໍ່ການກະກຽມຕ່າງໆ ເພື່ອຮວມເຂົ້າກັນເປັນປະຊາຄົມເສດຖະກິດ ຫລື AEC ໃນປີໜ້າ ກໍຄື 2015 ຊຶ່ງຈະມາພ້ອມກັບການຜ່ອນຜັນຂໍ້ຈຳກັດ ຕໍ່ການຄ້າແລະແຮງງານຂ້າມຊາຍແດນ ແຕ່ເຖິງແມ່ນວ່າ ການປ່ຽນແປງສ່ວນໃຫຍ່ຢູ່ໃນຂົງເຂດ ຈະຖືກຂັບດັນໂດຍເລື້ອງຕະຫລາດ ກໍຕາມ ແຕ່ກໍມີຫລາຍໆບັນຫາໂຕ້ແຍ້ງກັນທາງການເມືອງ ທີ່ແບ່ງແຍກບັນດາສະມາຊິກຂອງ ASEAN ການຜິດຖຽງກັນເລື້ອງທະເລຈີນໃຕ້ ແມ່ນໄດ້ຢູ່ໃນອັນດັບສູງສຸດຂອງລາຍການສົນທະນາກັນ ຢູ່ໃນກອງປະຊຸມສຳຄັນໆທັງໝົດຂອງອາຊ່ຽນ ໃນປີນີ້ ນັກການທູດອັນດັບສູງສຸດຂອງສະຫະລັດສຳຫລັບເອເຊຍຕາເວັນອອກ ກໍຄືລັດຖະມົນຕີ ຊ່ວຍວ່າການກະຊວງຕ່າງປະເທດ Daniel Russel ກ່າວວ່າ ການທີ່ຈີນເອົາຖານເຈາະນ້ຳ ມັນໄປຕິດຕັ້ງໄວ້ຊົ່ວຄາວ ຢູ່ໃນເຂດນ່ານນ້ຳທີ່ຫວຽດນາມກໍອ້າງເອົາກຳມະສິດນຳກັນນັ້ນ ໄດ້ເຮັດໃຫ້ຄວາມເຄັ່ງຕຶງທະວີສູງຂຶ້ນ ຢູ່ໃນຂົງເຂດ ທ່ານ Daniel Russel ເວົ້າວ່າ: ສາສະດາຈານ ປະນິທານ ວັດທະນາຍາກອນ ທີ່ມະຫາວິທະຍາໄລຈຸລາລົງກອນ ຜູ້ຕິດຕາມ ສັງເກດເບິ່ງເລື້ອງລາວກ່ຽວກັບອາຊ່ຽນຢ່າງໃກ້ຊິດ ເຕືອນວ່າຄວາມກ້າວໜ້າກ່ຽວກັບບັນຫາ ໃຫຍ່ໆແບບນັ້ນ ແມ່ນຈະຍັງຊ້າຢູ່ ຍ້ອນມູນມໍລະດົກທາງປະຫວັດສາດ ທ່ານປະນິທານ ກ່າວດັ່ງນີ້: ນັບຕັ້ງແຕ່ການກໍ່ລັດຖະປະຫານເມື່ອວັນທີ 22 ພຶດສະພາຜ່ານມານັ້ນ ປະເທດໄທແມ່ນໄດ້ ປະເຊີນກັບການກົດດັນທາງການທູດຈາກຝ່າຍຕາເວັນຕົກ ອັນຮວມທັງການຕັດການຊ່ວຍ ເຫລືອທາງທະຫານລົງ ຍ້ອນໄດ້ໂຈະປະຊາທິປະໄຕໄວ້ນັ້ນ ຊຶ່ງໄດ້ກໍ່ໃຫ້ເກີດຄວາມເປັນຫ່ວງ ຂຶ້ນມາ ໃນບັນດາສະມາຊິກອາຊ່ຽນ ແລະປະເທດອື່ນໆນຳວ່າ ມັນຈະຜັກດັນບາງກອກ ໄປສູ່ ການມີຄວາມສຳພັນທີ່ໃກ້ຊິດຍິ່ງຂຶ້ນ ກັບປັກກິ່ງ ທ່ານ ປະນິທານ ມີຄວາມເຫັນວ່າ: ເລື້ອງນຶ່ງທີ່ບໍ່ເຄີຍມີມາກ່ອນໃນປີນີ້ ກໍຄື ມຽນມາໄດ້ຂຶ້ນເປັນປະທານຂອງອາຊ່ຽນ ເປັນເທື່ອ ທຳອິດ ແຕ່ວ່າ ໃນຂະນະທີ່ມຽນມາຈັດການກັບບັນຫາຄວາມຮຸນແຮງລະຫວ່າງຊຸມຊົນແລະ ການກະບົດ ພ້ອມໆກັບຄ່ອຍໆຫັນປ່ຽນໄປຈາກການປົກຄອງໂດຍເຕັມຂອງກອງທັບນັ້ນ ກໍມີ ຄວາມບໍ່ແນ່ໃຈໃນບາງສະມາຊິກຂອງອາຊ່ຽນ ກ່ຽວກັບວ່າມຽນມາຈະສາມາດໃຫ້ການນຳພາ ທີ່ມີປະສິດທິພາບໄດ້ຫລືບໍ່? ຢ່າງໃດກໍຕາມ ເດີມພັນອາດຈະບໍ່ສູງປານນັ້ນ ສະມາຄົມອາຊ່ຽນ ທີ່ຖືກກໍ່ຕັ້ງຂຶ້ນມາໃນປີ 1967 ແມ່ນຖືກຂັບດັນໂດຍຫລັກການແຫ່ງການບໍ່ຕິຕຽນ ຫລືເຂົ້າແຊກແຊງ ໃນກິດຈະການ ຂອງສະມາຊິກ ແລະນັ້ນ ຜ່ານມາ ແມ່ນໄດ້ນຳໄປສູ່ຜົນຂອງກອງປະຊຸມທີ່ບໍ່ໄດ້ຮັບການຊົມ ເຊີຍ ກໍຄື ການເຫັນພ້ອມກັນແບບຄຸມເຄືອກ່ຽວກັບບັນຫາທີ່ຫລໍ່ແຫລມສຳຄັນຕ່າງໆ ຊຶ່ງພາ ໃຫ້ມີການຕັ້ງຂໍ້ສົງໃສຂຶ້ນມາວ່າ ອາຊ່ຽນຍັງເປັນກຸ່ມຈັດຕັ້ງທີ່ມີຄວາມສຳຄັນ ຫລືມີຄວາມ ໝາຍຢູ່ບໍ ໃນໂລກທີ່ມີການປ່ຽນແປງຢ່າງໄວ ໃນເວລານີ້